Kaisa Ling

Kaisa Ling (ka Kaisa Maria Ling; sündinud 4. veebruaril 1990) on eesti bluusilaulja, kultuuriajakirjanik ja tõlkija.

Haridus
Saaremaalt pärit Ling on lõpetanud 2010. aastal Tartu Miina Härma Gümnaasiumi (kuldmedaliga).Kuldmedalistid Miina Härma Gümnaasiumi koduleht. Vaadatud 28.07.2024. Ta on õppinud Tartu Ülikoolis kirjandus- ja teatriteadust ning kaitsnud 2013. aastal bakalaureusetöö "Maagiline realism Mehis Heinsaare ja Gabriel García Márqueze lühiproosas" ning 2017. aastal samas magistritöö neobarokist Kuuba kirjanike Alejo Carpentieri, José Lezama Lima ja Severo Sarduy loomingus "In search of the neobaroque image" (mõlema töö juhendaja oli Jüri Talvet)Kaisa Maria Ling, Sirp, 01.06.2018 (küsitlus "Kultuur 2030" teemal).

Töö ja looming
Ajakirjanduslik tegevus
Ling on teinud Eesti Rahvusringhäälingus nii raadio- kui ka telesaateid. Aastatel 2020–2023 tegi ta Klassikaraadios kaasautori ja saatejuhina kirjandussaatesarja "Gogol" ning alates 2019. aastast tänini teeb kultuurisaadet "Delta". Lisaks on ta Klassikaraadios teinud saatesarja "Lapsepõlve lemmikraamatud" ning suviseid kultuurisaatesarju "Suvila" ja "Suveduur".Kaisa Lingi tehtud raadiosaated ERR Arhiiv, vaadatud 28.07.2024. 

Kaisa Ling kuulus ETV jaoks 14-osalise kultuurilis-ajaloolise ja muusikahõngulise reisisarja tegijate meeskonda. Saatesari "Mississippi hääled" (2023, tootja Matkafilm OÜ) pakkus vaatajatele 3000 km pikkust uudistamisrännakut USA-s mööda Mississippi jõe kaldaid New Orleansist Chicagoni. Ling oli saate koordinaator ja kaassaatejuht (teised saatejuhid olid Madis Aesma, Herbert Murd ja Väino Laisaar).ETV saatesari "Mississippi hääled" ERR Arhiiv, vaadatud 28.07.2024. 

Ta on ajalehe Müürileht toimetuskolleegiumi liige (2020. aastast)Maia Tammjärv. Kiirkohting: Kaisa Ling Müürileht, 02.10.2020. ja ajalehe Maaleht kolumnist (2025. aastast).

2025. aasta augustis pälvis ta meedia tähelepanu oma sõnalis-laululise etteastega Eesti iseseisvuse taastamise 34. aastapäeva puhul korraldatud presidendi roosiaia-vastuvõtul. Ta väljendas muret selle üle, et Eesti ühiskonnas on liiga palju viha. "Oleme tervemad kui kunagi varem, me elame kauem kui kunagi varem, aga mingil põhjusel on tänapäeva inimene vihane, pahane ja pettunud," tõdes ta. Tema ettepanek oli: "Meil [on] vaja hakata harjutama ühiselu, et oma palavalt armastatud emamaal teha seda, mida me ise tahame."Kaisa Ling: meie ühiskonna sotsiaalne sidekude on kärbunud ERR Eeter, 20.08.2025.VIDEO ⟩ Vaata, kuidas kõneles ja laulis bluusilaulja Kaisa Ling Postimees.ee, 20.08.2025.Hendrik Alla. Nädala nägu ⟩ Laulev termomeeter roosiaias Postimees.ee, 23.08.2025. 

Muusika ja lavastused
Kaisa Ling on õppinud lastemuusikakoolis viiulit, laulu ja dirigeerimist. Aastatel 2004–2006 ja 2009 mängis ta viiulit Saaremaa punkbändis Punkentsefaliit.Vikerraadio saade "Heli nälg. Kaisa Ling" ERR Arhiiv, 30.04.2023.

Bluusilaulu hakkas ta sihikindlamalt viljelema 2011. aastal Tartus. Kitsamalt on ta enda valitud žanri määratlenud palaganibluusiks.Palaganibluusi tõusev täht Kaisa Ling: majanduslikult on küll raske, aga igavust ei eksisteeri TV3.ee, 29.10.2022. 

Ansambel Kaisa Ling Thing
2017. aastal asutas ta ansambli Kaisa Ling Thing, kus ta on nii laulusolist kui ka eestvedaja-korraldaja. Ansambel loodi 1920.–1930. aastatel USA-s levinud vodevillibluusi väärtustamiseks ning see esitab peamiselt selliste mustanahaliste naislauljate nagu Ma Rainey, Bessie Smith, Alberta Hunter, Ida Cox jt muusikat. Ansamblisse kuulusid algul peale Kaisa Lingu kontrabassist Silver Sirp, trummar Rait Ress ja pianist Rene Paul. 2018. aasta algusest mängib kontrabassi Argo Toomel ja trumme Peep Kallas.Kaisa Ling Thing 5: Viis aastat emakeelset palaganibluusi Muusikaplaneet.ee, 21.10.2022. 

2018. aastal ilmus ansamblil esikalbumina vodevillibluusi kogumik "Nii kole mees" (plaadifirma Teet ja Pojad).Jazz.ee ja Saare KEK LIVE | Kaisa Ling Thing Saaremaasuvi.ee, kontserdikuulutus 04.05.2019.Stuudios on Sten Teppan. Kaisa Ling Thing Vikerraadio, 20.11.2018. 

2019. aastal valiti Kaisa Ling Thing Eestit esindama 2020. aastal Hollandis toimuval bluusivõistlusel European Blues Challenge.Bluusibändide jõukatsumise võitis Kaisa Ling Thing Muusikaplaneet.ee, 21.10.2019.

2021. aasta kevadel ilmus album “Läänemure lained”. Lisaks on ansambel 
 loonud koostöös Tallinna Ülikooli sotsiaalteadlastega Eesti esimese bluusikali "Kuldsete kätega mees";
 kirjutanud filmi-, teatri- ja muud muusikat; 
 osalenud fringe-kavaga "The Feminist’s Handbook for Eastern Europe" 2022. aasta Edinburghi ja Tallinna fringe-festivalidel.

Klounaad ja kabaree
Muusikaga põimitult on Kaisa Ling 20. eluaastast peale tegelenud filosoofilise klounaadiga, mis keskendub objektidele. Need on meelelahutuseks mõeldud improvisatsioonilised etteasted, kus kasutatakse ära eesti keele pakutavat mängulist võimalusterikkust ning ärgitatakse publikut loovalt kaasa mõtlema.Selgus Eesti Laulu esimene finalist ERR Menu, 01.11.2024.

Kord kuus toimuvad Tallinnas Kalamajas tema (enamasti ingliskeelsed) kabareeõhtud "Late Night Cabaret with Kaisa Ling"."Late Night Cabaret with Kaisa Ling" Fienta.com. Vaadatud 03.11.2024.

Eesti Laul 2025
Kill Kaare ja Kaisa Lingu kirjutatud laul "Tule" pääses lauluvõistluse Eesti Laul 2025 finaali. Laulu esitab solist Kaisa Ling koos ansambliga Räpina Jack.Selgus Eesti Laulu esimene finalist ERR Menu, 01.11.2024.

Kultuurikorralduslik ja seltsitegevus
2018. aastal oli Kaisa Ling Supilinna päevade peakorraldaja.

Ling on üliõpilasseltsi EYS Veljesto liige.

Tõlkeid
 Liane Moriarty "Abikaasa saladus". Hea Lugu, 2014 
 Zoe Sugg "Tüdruk online". Hea Lugu, 2015
 Ignacio Perini "Loser/Lover". Luul, 2018
 Philip Norman "Wild Thing. Jimi Hendrixi elulugu". Koolibri, 2020
 Daniel De Visé "Bluusikuningas B. B. King". Koolibri, 2023
 César Aira "Tondid". Salv, 2024
 Margaret Atwood "Vanad beibed metsa sees" (jutud). Varrak, 2025

Tema tõlkeid on ilmunud ka mitmekeelsetes kirjanduskogumikes "Pilt ja sõna. Hullunud Tartu".

Viited

Välislingid

 Ansambli Kaisa Ling Thing koduleht
 Kaisa Ling. "Maagiline realism Mehis Heinsaare ja Gabriel García Márqueze lühiproosas" Tartu Ülikool, 2013 (bakalaureusetöö) 
 Kaisa Ling. "In search of the neobaroque image" Tartu Ülikool, 2017 (magistritöö)
 Stuudios on Sten Teppan. Kaisa Ling Thing Vikerraadio, 20. november 2018 
 Keiu Virro. "Bluusimutt: kui me ei meenuta, mis jamad olid 1920-ndatel, võime lõpetada samas augus" Eesti Päevaleht, 22. november 2018 
 Kaisa Maria Ling. "Sex, drugs and blues" Vikerkaar, aprill 2018 
 Supilinna päevadest rääkis Kaisa Ling Ring FM, 2018 
 Kaisa Ling. Urmo Jaanimäe mõjud ERR Kultuur, 3. august 2019 (arvustus: Urmo Jaanimägi "Kolimise laastav mõju" EKSA, 2018)
 Lauri Leis. Nii kole mees. Kaisa Ling Thing / Teet ja pojad Muusika, 3. jaanuar 2019 (arvustus) 
 Vodevillibluusi kollektiiv Kaisa Ling Thing korraldab Kalamajas suurejoonelise prassingu Eesti Päevaleht, 17. oktoober 2019 
 Bluusibändide jõukatsumise võitis Kaisa Ling Thing Muusikaplaneet.ee, 21. oktoober 2019 
 ETV saade "Plekktrumm. Kaisa Ling" ERR, esmaeeter: 7. november 2022
 Brigitta Davidjants. Soostereotüüpe tögades rahva südamesse Sirp, 15. märts 2024
 Selgus Eesti Laulu esimene finalist (Videos sisaldub Kaisa Lingu vanniteemaline klounaadisketš.) ERR Menu, 1. november 2024



Kategooria:Eesti lauljad 
Kategooria:Eesti ajakirjanikud 
Kategooria:Eesti tõlkijad
Kategooria:Eesti kultuurikorraldajad 
Kategooria:Miina Härma Gümnaasiumi vilistlased 
Kategooria:Tartu Ülikooli filosoofiateaduskonna vilistlased 
Kategooria:EYS Veljesto liikmed 
Kategooria:Sündinud 1990